Carlo Janka

Carlo Janka () er ein sveitsisk skirennar frå Obersaxen i kantonen Graubünden.

Aktiv
Janka debuterte i verdscupen i alpint i desember 2005, og tok sine fyrste poeng i desember 2006 med ein 20. plass i storslalåm i Alta Badia.

I utforrennet i Lake Louise i Canada 29. november 2008 suste Janka, frå startnummer 65, inn til ein overraskande andreplass. To veker seinare, 13. desember 2008, tok han steget heilt til topps i storslalåmrennet i Val-d’Isère og sikra seg dermed sin fyrste siger i verdscupen. Under alpin-VM i Val-d’Isère i februar 2009 vart han verdsmeister i storslalåm og fekk bronse i utfor. I 2008/09-sesongen vann han også pokalen som bestemann i den alpine kominasjonen av verdscupen.

Janka var i 2010-sesongen den beste skialpinisten i verda. Under vinter-OL i Vancouver vann han gull i storslalåm, kom på fjerdeplass i den alpine kombinasjonen, åttandeplass i super-G og på ellevteplass i utfor. Han vann verdscupen samanlagt og vart nummer to både i storslalåmcupen, utforcupen og kombinasjonscupen.

I 2011 vart han nummer tre i den totale verdscupen, bakom Ivica Kostelić frå Kroatia og sin eigen landsmann, Didier Cuche. Seks gongar kom han på pallen i verdscuprenn, hans einaste siger kom i storslalåm i Kranjska Gora i mars månad. 2012-sesongen vart heller mislukka for Janka, med ei einaste pallplassering.

Medaljar og besteplasseringar i internasjonale meisterskap
DatoStadRennMedalje/plassering13. februar 2009   Val-d’Isère  Storslalåm  16px|Gull Gull7. februar 2009   Val-d’Isère Utfor16px|Bronse Bronse23. februar 2010   Vancouver  Storslalåm  16px|Gull Gull9. februar 2011   Garmisch-Partenkirchen  Super-G  Nr 7 18. februar 2011   Garmisch-Partenkirchen  Storslalåm  Nr 7 

Verdscupsigrar
 Dato Stad Øving 13. desember 2008   Val-d’Isère  Storslalåm 16. januar 2009   Wengen  Superkombinasjon 4. desember 2009   Beaver Creek  Superkombinasjon 5. desember 2009   Beaver Creek  Utfor 6. desember 2009   Beaver Creek  Storslalåm 16. januar 2010   Wengen  Utfor 7. mars 2010   Crans-Montana  Super-G 12. mars 2010   Garmisch-Partenkirchen  Storslalåm

Kjelder
Denne artikkelen bygger på «Carlo Janka» frå ,  den 27. oktober 2012.  

Denne artikkelen bygger på «Carlo Janka» frå ,  den 27. oktober 2012.  


Bakgrunnsstoff


Kategori:Sveitsiske alpinistar
Kategori:Verdsmeistrar i alpine greiner
Kategori:Olympiske meistrar for Sveits
Kategori:Medaljevinnarar under vinter-OL 2010
Kategori:Sveitsiske deltakarar under vinter-OL 2010
Kategori:Alpinistar under vinter-OL 2010
Kategori:Sveitsiske deltakarar under vinter-OL 2014
Kategori:Alpinistar under vinter-OL 2014
Kategori:Sveitsiske deltakarar under vinter-OL 2018
Kategori:Alpinistar under vinter-OL 2018